برشن دل ت خوه‌ش بو! ساقی ئه‌گه‌ر مِ دیمه،
که‌س گیان وه ده‌ر نیه‌وه‌ید له‌ی سال ناسواوه
کلیام و برشیامه ئی ‌ده‌رده که‌س نیه‌زانی
ئه‌شکم له و دیورید هه‌م ئاگره هه‌م ئاوه
گوونا وه ژیر زولفد بیلا بکه‌ی خوه‌ر ئاوا
بوومه خِرِ چه‌وه‌یلد! جاری چِ وه‌خت خاوه؟!
ده‌ردم که‌سی نیه‌زانی ، داخم له بی که‌سی خوه‌م
ته‌نیامِ چیو بکشیم ئی گشته ناحساوه
ئیوشم دلم هلاکه ، تا ده‌س بنه‌یده تالان
ئیوشی حه‌یا که په‌رته‌و ! ده‌س له‌ی قسه‌یله لاوه!
